# Dia Mundial de la Veterinària

El Dia Mundial de la Veterinària (DMV), va ser instaurat com una iniciativa de la World Veterinary Association (WVA) l'any 2001, i s'ha anat celebrat els darrers anys l'últim dissabte d'abril.

## Origen

El seu propòsit consisteix en promoure el treball dels professionals veterinaris de tot el món per millorar el benestar humà i animal, la seguretat alimentària, les pràctiques de transport i vigilància d'animals, el medi ambient i la conservació i protecció de l'entorn natural. Tots els anys es fan activitats a les associacions professionals de tot el món amb un tema al qual se li dedica especial atenció.
A partir de l'any 2008 a instàncies de l'Organització Mundial de Sanitat Animal (OIE) i la World Veterinary Associaton van instituir el nou Premi del Dia Mundial del Veterinari com una gratificació a la celebració més reeixida de l'activitat veterinària organitzada per associacions veterinàries nacionals, i amb l'objectiu de recompensar l'associació que millor promocioni el tema, amb participació de diferents parts, mitjans de comunicació i públic en general.

## Objectius

A Catalunya, es el Consell de Col·legis Veterinaris de Catalunya (CCVC), que coordina els Col·legis Veterinaris de Barcelona (COVB), Tarragona (COVT), Lleida (COVLL) i Girona (COVGI), que s'encarrega de promocionar les activitats anuals en relació a aquest DMV.
Els veterinaris estan involucrats en la salut pública per millorar la salut i el benestar dels animals, les persones i el medi ambient, tal com demostren aquests cinc punts d'actuació veterinària a nivell mundial:
* Investigar els brots de malalties que es poden transmetre dels animals als éssers humans, anomenades malalties zoonòtiques, com la ràbia, la grip aviària o l'Ebola.
* Fer recerca per desenvolupar vacunes per controlar malalties en animals que també poden ajudar a prevenir malalties en les persones.
* Desenvolupar polítiques i promoure lleis per millorar la cura i el benestar dels animals a tot el món.
* Tenir cura dels animals que s'utilitzen per a l'alimentació, de manera que la carn de boví, porc, peix i productes avícoles siguin segurs i nutritius per a les persones.
* Participar activament, col·laborant amb el món educatiu, en l'ús responsable dels medicaments per a animals, en la vigilància per detectar i diagnosticar malalties dels animals i les persones, i en la protecció del medi ambient.

## Temes anuals

* 2017 – Resistència als antimicrobians: de la consciencia a l'acció
* 2016 – Educació continuada amb l'enfocament d'Una Sola Salut (One Health)
* 2015 – Malalties transmeses per vectors amb un potencial zoonòtic
* 2014 – Benestar Animal
* 2013 – Vacunació
* 2012 – Resistència als antimicrobians
* 2011 – Ràbia
* 2010 – Un món, una salut: una major cooperació entre veterinaris i metges
* 2009 – Veterinaris i ramaders: una associació guanyadora
* 2008 – Diversitat de la professió veterinària (instauració del premi WVA-OIE)

## Referències

* ↑ Asch, Erin. «A brief History of the World Veterinary Association». World Veterinary Association. [Consulta: 29 abril 2017].
* ↑ «Questions and Answers on the World Veterinary Day celebration in Brussels». UE-MEMO/09/195. [Consulta: 29 abril 2917].
* ↑ «Dia Mundial de la Veterinària: Els veterinaris, una peça clau de la salut pública per fer front a la resistència als antibiòtics». Consell de Col·legis Veterinaris de Catalunya (CCVC). [Consulta: 29 abril 2017].
* ↑ «What have you planned for World Veterinary Day?». OIE.
* ↑ «Premio del Dia Mundial Veterinario 2016». OIE. Arxivat de l'original el 2016-10-16. [Consulta: 29 abril 2017].
* ↑ «World Veterinary Day to be celebrated on 25th April 2015». World Veterinary Association. Arxivat de l'original el 2017-05-03. [Consulta: 29 abril 2017].
* ↑ «The OIE celebrates the World Veterinary Day 2014». OIE. Arxivat de l'original el 2018-03-15. [Consulta: 29 abril 2017].
* ↑ «The veterinary profession celebrates the 13th World Veterinary Day on 27th April 2013». OIE. Arxivat de l'original el 2018-03-15. [Consulta: 29 abril 2017].
* ↑ «Día Mundial del Veterinario 2012:La profesión veterinaria aborda el problema de la resistencia a los antimicrobianos». OIE. Arxivat de l'original el 2018-03-15. [Consulta: 29 abril 2017].
* ↑ «World Veterinary Day 2011». OIE.
* ↑ «WVA-OIE - World Veterinary Day - AWARD 2010». OIE.
* ↑ «Questions and Answers on the World Veterinary Day celebration in Brussels». UE.
* ↑ «WVA-OIE Día Mundial del Veterinario PREMIO». OIE.